CELEX: 32008R0858
Language: mt
Date: 2008-09-01 00:00:00
Title: Regolament tal-Kummissjoni (KE) Nru 858/2008 ta' l- 1 ta' Settembru 2008 li jemenda r-Regolament (KE) Nru 967/2006 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 318/2006 f'dak li jirrigwarda l-produzzjoni barra mill-kwota fis-settur taz-zokkor

2.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 235/7
            
         REGOLAMENT TAL-KUMMISSJONI (KE) Nru 858/2008
   ta' l-1 ta' Settembru 2008
   li jemenda r-Regolament (KE) Nru 967/2006 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 318/2006 f'dak li jirrigwarda l-produzzjoni barra mill-kwota fis-settur taz-zokkor
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta' l-20 ta' Frar 2006 dwar l-organizzazzjoni komuni tas-swieq fis-settur taz-zokkor (1) [titlu mhux uffiċjali], u b'mod partikolari l-Artikoli 13(2) u 40(1)(c) tiegħu,
   Billi:
   
               (1)
            
            
               L-Artikolu 10 tar-Regolament tal-Kummissjoni (KE) Nru 967/2006 (2) jistipula li l-Istati Membri għandhom iressqu lill-Kummissjoni sensiela ta’ notifiki rigward il-kwantitajiet ta’ materja prima industrijali trasportati għall-ipproċessar. Sabiex dawn il-kwantitajiet ma jingħaddux darbtejn, kif ukoll biex tiġi żgurata l-applikazzjoni uniformi tar-regoli fl-Istati Membri kkonċernati, jixraq li jiġu speċifikati regoli dettaljati għan-notifiki msemmija.
            
         
               (2)
            
            
               Il-kodiċijiet tan-Nomenklatura Magħquda tal-ġuleppijiet għad-dlik u tal-ġuleppijiet għad-dlik għall-produzzjoni tar-“Rinse appelstroop” li jidhru fl-Anness tar-Regolament (KE) Nru 967/2006 għandhom jiġu speċifikati sabiex tiġi żgurata l-applikazzjoni korretta ta' l-Artikolu 13(2), it-tieni subparagrafu, il-punt (a) tar-Regolament (KE) Nru 318/2006 rigward dawn il-prodotti.
            
         
               (3)
            
            
               L-esperjenza miksuba mindu daħlu fis-seħħ id-dispożizzjonijiet il-ġodda, wara r-riforma tar-reġim taz-zokkor, rigward l-użu taz-zokkor industrijali mill-industrija kimika u farmaċewtika, turi l-ħtieġa li jiżdiedu mal-lista ta’ prodotti mogħtija fl-Anness tar-Regolament (KE) Nru 967/2006 il-prodotti tax-xama' għat-tneħħija tas-suf li jaqgħu taħt il-kodiċi NM 3307 90 00 kif ukoll is-sustanzi li jrattbu d-drapp li jaqgħu taħt il-kodiċi NM 3809 91 00.
            
         
               (4)
            
            
               Għaldaqstant, ir-Reġolament (KE) Nru 967/2006 għandu jiġi emendat.
            
         
               (5)
            
            
               Il-miżuri pprovduti f'dan ir-Regolament huma skond l-opinjoni tal-Kumitat tal-Ġestjoni taz-Zokkor,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 967/2006 hu emendat kif ġej:
   
               1)
            
            
               L-Artikolu 10 għandu jinbidel b'li ġej:
               “Artikolu 10
               Notifiki mill-Istati Membri
               Kull Stat Membru kkonċernat għandu jinnotifika lill-Kummissjoni:
               
                           a)
                        
                        
                           sa mhux aktar tard minn tmiem Mejju, il-kwantità tal-materja prima industrijali trasportata mill-1 ta' Ottubru sal-31 ta' Marzu preċedenti mill-manifatturi awtorizzati mill-Istat Membru;
                        
                     
                           b)
                        
                        
                           sa mhux aktar minn tmiem Novembru, għas-sena tas-suq preċedenti:
                           
                                       —
                                    
                                    
                                       il-kwantità tal-materja prima industrijali trasportata mill-manifatturi awtorizzati mill-Istat Membru, imqassma f'zokkor abjad, zokkor mhux raffinat, f'ġulepp taz-zokkor u f'iżoglukożju;
                                    
                                 
                                       —
                                    
                                    
                                       il-kwantità tal-materja prima industrijali li għaliha l-proċessuri awtorizzati mill-Istat Membru pprovdew l-evidenza msemmija fl-Artikolu 9(2), imqassma f'zokkor abjad, zokkor mhux raffinat, f'ġulepp taz-zokkor u f'iżoglukożju; u min-naħa l-oħra,
                                    
                                 
                                       —
                                    
                                    
                                       il-kwantità taz-zokkor trasportata skont l-Artikolu 7(3) tal-manifatturi awtorizzati mill-Istat Membru.”
                                    
                                 
                     
         
               2)
            
            
               L-Anness hu mibdul bit-test li jidher fl-Anness għal dan ir-Regolament.
            
         Artikolu 2
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 1 ta’ Settembru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 1. Ir-Regolament (KE) Nru 318/2006 ser jinbidel bir-Regolament (KE) Nru 1234/2007 (ĠU L 299, 16.11.2007, p. 1) b’seħħ mill-1 ta’ Ottubru 2008.
   
      (2)  ĠU L 176, 30.6.2006, p. 22.
   
      ANNESS
      
         
            “ANNESS
            
                        Kodiċi NM
                     
                     
                        Deskrizzjoni tal-prodott
                     
                  
                        1302 32 
                     
                     
                        – – Muċillaġni u sustanzi li jgħaqqdu, sew jekk immodifikati u sew jekk le, li jitnisslu mill-ħarrub, żerriegħa tal-ħarrub jew żerriegħa tal-guar:
                     
                  
                        1302 39 00 
                     
                     
                        – – oħrajn
                     
                  
                        ex 1702 90 95 
                        ex 2106 90 59 
                     
                     
                        – – Ġulepp għad-dlik u ġulepp għall-produzzjoni tar-Rinse appelstroop
                        
                     
                  
                        2102 10 
                     
                     
                        – Ħmejjer attivi
                     
                  
                        ex 2102 20 
                     
                     
                        – – Ħmejjer mhux attivi
                     
                  
                        2207 10 00 
                     
                     
                        – Alkoħol etiliku mhux denaturat, b'livell alkoħometriku volumiku ta' 80 % vol jew aktar (Bioetanol)
                     
                  
                        ex 2207 20 00 
                     
                     
                        – Alkoħol etiliku totalment denaturat (Bioetanol)
                     
                  
                        ex 2208 40 
                     
                     
                        – Rum
                     
                  
                         
                     
                     
                        Preparazzjonijiet ta' tipi użati għall-għalf ta' l-annimali:
                     
                  
                        ex 2309 90 
                     
                     
                        – Prodotti b'kontenut ta’ materja niexfa ta’ mill-anqas 60 % ta’ lisin
                     
                  
                        29 
                     
                     
                        Prodotti kimiċi organiċi għajr il-prodotti bil-kodiċijiet 2905 43 00  u 2905 44 
                     
                  
                        3002 90 50 
                     
                     
                        – – Kulturi ta’ mikro-organiżmi
                     
                  
                        3003 
                     
                     
                        Medikamenti (għajr il-prodotti bil-kodiċi 3002 , 3005  jew 3006 ) li jikkonsistu fi prodotti mħalltin, imħejjija għal skopijiet terapewtiċi jew profilattiċi, iżda li la huma ppreżentati f'forma ta’ dożi u lanqas kondizzjonati għall-bejgħ bl-imnut
                     
                  
                        3004 
                     
                     
                        Medikamenti (għajr il-prodotti bil-kodiċi 3002 , 3005  jew 3006 ) li jikkonsistu fi prodotti mħalltin jew mhux imħalltin, imħejjija għal skopijiet terapewtiċi jew profilattiċi, ippreżentati f'forma ta’ dożi jew kondizzjonati għall-bejgħ bl-imnut
                     
                  
                        3006 
                     
                     
                        Preparazzjonijiet u oġġetti farmaċewtiċi speċifikati fin-nota 4 ta’ dan il-kapitolu
                     
                  
                        3203 00 10 
                     
                     
                        – Materjal taż-żbigħ ta’ oriġni veġetali u preparazzjonijiet ibbażati fuqu
                     
                  
                        3203 00 90 
                     
                     
                        – Materjal taż-żbigħ ta’ oriġni ta’ annimali u preparazzjonijiet ibbażati fuqu
                     
                  
                        ex 3204 
                     
                     
                        – Materjal taż-żbigħ ta’ oriġini sintetika u l-preparazzjonijiet imsemmija fin-nota 3 ta’ dan il-kapitolu abbażi ta’ dan il-materjal taż-żbigħ.
                     
                  
                        ex 3307 90 00 
                     
                     
                        Xama' għat-tneħħija tas-suf
                     
                  
                        ex ex35 
                     
                     
                        Sustanzi albuminojdali; lamti modifikati; kolol; enżimi, għajr għall-prodotti bil-kodiċi 3501  u bil-kodiċi 3505 10 10 , 3505 10 90  jew 3505 20 
                     
                  
                        ex ex38 
                     
                     
                        Prodotti varji ta' l-industrija kimika għajr dawk li jaqgħu taħt il-kodiċi 3809 , minbarra l-prodotti li jrattbu d-drapp bil-kodiċi NM ex 3809 91 00 , u l-kodiċi 3824 60 .
                     
                  
                        3901  sa 3914 
                     
                     
                        – Forom primarji
                     
                  
                        ex 6809 
                     
                     
                        Oġġetti tal-ġibs jew ta’ kompożizzjonijiet ibbażati fuq il-ġibs:
                        – Pjanċi, folji, panewijiet, madum u oġġetti simili”